Öskufok er nú yfir miðju sunnanverðu landinu og nær svifryk yfir höfuðborgarsvæðið og norður á Kjalarnes . Um er að ræða gosösku úr báðum gosunum í Eyjafjallajökli og Grímsvötnum , en haft er eftir sérfræðingi á Veðurstofu Íslands á mbl.is að einnig sé í loftunum svifryk sem eigi upptök sín í þurrum jökulleirum suður af Langjökli . Allhvöss norðaustanátt er nú á landinu og skraufþurrt á gossvæðum á Suðurlandi . Spáð er að dragi úr norðanátt á morgun . Hægviðri verður svo á miðvikudag og á fimmtudaginn er spáð úrkomu . Meðfylgjandi mynd er af vef bandarísku geimvísindastofnunarinnar NASA . Á henni má sjá gervihnattamyndir sem sýna glögglega hvernig aska fýkur yfir suðvestanvert landið síðdegis í dag .